羅文英

羅文英（），字質先，號劍翀《万历三十五年丁未科进士履历便览》：罗文英，剑翀，易二房，丙子二月二十九日生，杞县人，丙午乡三十六名，会一百八十九名，三甲一百十四名，工部政，戊申正月授中書，壬子丁憂，乙卯補原职，戊午考選，庚申升授山西道御史，辛酉福建巡按。曾祖宣；祖忠义；父松。，河南開封府杞县人，明朝政治人物。

 生平 
万历三十四年（1606年）丙午科河南乡试第三十六名举人，三十五年（1607年）丁未科進士，工部觀政，三十六年正月授中書舍人，四十年母亲去世丁憂，四十三年補原职，四十六年考選，四十八年始授山西道御史，天啓元年（1621年）巡視皇城，不久奉命巡按福建，二年十月卒于官，年六十一。《刘文烈公全集》卷十一：侍御羅公劔翀曁元配丁孺人繼配李孺人合葬墓誌銘 杞經學率葩義，闡明羲文遺畫，以鼓吹俊英，自劔翀羅公始。及門之士，幾以中分。杞，余傾仰之，因附筆硯之末。公提命有加，余亦歩趨惟謹，頗類古人忘年之交。未幾，隨公舉于鄕，十五年敬愛不衰。公按閩，卒于官，柩還，同社偕余哭于衢路而迎之。又十餘年，余成進士，猶公之教也。公今以某月日與元配丁孺人、配李孺人合塟于邑西南之趙武岡，次述生平以藏于地下，真余事矣。 公諱文英，字質先，劔翀其號。世族江西豐城，贈侍御松翁客㳺梁，物其土繁殖，人習禮義，乆居之。翁賦性方嚴，介介自好，盛年時，曾拒奔婦，𨚫兼金，迫五十。任太孺人始生公，翁絕憐愛之，然不以愛克威。甫五六歲，見其警敏有丈夫槩，亟取晦菴小學及他忠孝故實，朝夕開譬，公聼受不倦。比就《外傳》，益嗜學，搦管數千言立就。埀髫補博士弟子員。督撫孟公遇以國士，聘礪其子。三載餘，比遷去，仍數四延公與俱。公以贈翁年高力辭，孟公弗能強。後以事忤顯者，意返原籍。贈翁懷梁風土，常欝欝不樂，復奉北㳺，徃來蹉跎甚。贈翁旋卒，孤婺煢煢，相對欷歔，因事舌耕，𣏌名士多知公者，争執弟子禮，趨亟丈，乆而彌篤，公于是占籍焉。丁酉，督學張公羅八郡才，得公卷，擊節嘆賞，㧞置第一。丙午彚試，再爲鏡水梅公所識，餼于庠。是年領鄕薦，明年成進士，授中書舎人。秩滿，晉承德郎，贈松翁如其官，封任母太孺人。元配丁、配李贈封各孺人。在中秘日，兩奉督餉之命，事竣遄歸，供太孺人甘㫖，若將終身。見背之日，水漿不入口，哀毀幾于㓕性。歲時徘徊廬墓，問不能去。盖憶贈翁不及見與大孺人不克乆享，意氣殊難釋，非僅帳然于雨露之感也。公視人猶已，凢事關閤邑利獘，知無不言，必求其濟。𣏌垣故土，累乆且頽，徃來者漸爲道以登。公惄然憂之，首義捐資，約諸縉紳大姓，合力增築，委縣貳丘公董其役。數十年謀舎不决者，頗有其緒，公之倡也。俸滿，選山西道侍御史。會顯廟愼重，留中四越歲，公以李孺人䘮假歸，益肆力群書，于國家典故尤加詳考。著有《質先文集》、《易纂註》《古文摘選》、《唐詩選》、《書啓合抄》、《烏府政體》諸書。辛酉，侍御命下，奉劄視皇城。時璫熖已熾，一切批發，槩稱中㫖。人心危疑，相顧錯愕，莫敢發。公毅然首列天子法天，宜體乾行之健，存兢業之心，以弭時變，救民窮。大畧以正人難合，宵小易親，輔養當戒于暴寒，政令須决于宰輔，毋致旁落，自褻天體。上稍加納。又言內市商賈沓集，奸宄易混，肘掖近地，防範宜肅，力陳其必當罷者三。奸人劉保無地得匿，故授首于大婚，數日前失內間，是歲莫敢動。已而有募兵之議，九卿䑓省互持其說。公又力陳其害，爲區别近畿遠方招募之難易，且曰：今之募兵，名爲募，實則派。追呼之急，奔走若狂，富者賄，狡者逃，惟取賣菜傭以充數耳。安家行糧所費于閭里者不貲，而聞警則潰，于用奚禆？間有亡命之徒，投入其內，公戰則怯，私闘則勇，小之爲擄掠，大之爲煽惑，恐未能敵愾于外，先巳生變于中矣。國家安危理亂之大機，曷可不熟思？嗟乎！數年來之蹂躝，遍于秦、晉、豫、楚、江、淮之間，而生聚幾以無孑遺者，誰俑之哉？公之言騐矣。會言官以論政府蒙㫖嚴，譴公䟽救不報。遺書政府，勸以休容，當法周公吐哺握髮之風，以延天下之士，毋蹈江陵之故轍，語甚切至。是年春，以哲廟登極，覃恩晉階文林郎，再贈松翁侍御史，秋夏各以恩錫銀鈔。尋奉簡書按閩。閩故濵海，島夷窺逞，奸民利其賄，隂爲鄕導。公亷得其狀，首檄諸將捕通者竿之，㓂以遁。外侮旣遠，益修內政，振刷百廢，如愼官評、飭將帥，重佐領，愼訪挐，清耗羡，懲衙蠧，禁私鹽，恤囹圄，散邪教，正風俗，皆事事核實，以稱察吏安民之職。不三月，閩之綱紀爲之一新，而公之啓處，委有所不遑矣。以是病，病且卒，司李㓂公諱從化者，盥而撫之，公且瞑目受含，然自遂，若不復憾異鄕者。贈翁早年忠孝之訓，佩服不忘，故以死勤事所甘心耳。公坦易不言人過，好施予，婚䘮每傾篋以給江右之㳺杞者，識與不識，皆厚禮之。或値客死，必資使歸櫬。按閩日，道過豐城，得展其高曾祖基，捐俸置田，資其族之貧者若而人。事叔姑如父母，族兄弟各割産以給，以故通籍多年，産不踰中。卒閩，得賻數百金，不足以償其負也。有忠貞死之節，無內外粟帛之餘，如是而藏藏無愧矣。元配丁孺人㓜端謹，歸公後，克盡婦道，得贈翁曁太孺人懽。配李孺人佐公食貧艱苦，備嘗明綸所載，名家素修，令德來教，敬以襄其孝，勤以佐其清，洵兩孺人《實録》云。公通籍後，太孺人樂家居，不欲遠行，留副配李以侍晨昏，滫瀡非手調不以進，公得專意靖共，無定省憂，盖有力焉，亦祔塟。 公生于嘉靖壬戌（1562年）二月念九日，终天啓壬戌（1622年）十月初三日，享年六十一歲。丁孺人生于嘉靖四十一年七月念二日，终萬曆十七年四月念七日，享年二十八歲。李孺人生于隆慶五年九月十七日，終萬曆四十七年四月初五日，享年四十八歲。子男四，皆公忠孝之所貽也。于是誌之而銘。 銘曰：吳楚之交，神物煥焉。山遠射如月印川。卓哉松翁，非禮不視。載産名珠，總角頴異。遇坎而孚，窮且益堅。篝燈午夜，蕭然一編。聳壑昻霄，果如所志。染翰鳳池，肅驄燕市。於燦絲綸，洊被二人。念此異數，敢私厥身。玄修悟主，赤冩規相。厝火積薪，當仁不護。攬轡八閩，慨欲澄清。盡瘁捐軀，無忝所生。維兩孺人，先後一德。公之刑于，夫復何忒。巍巍高原，共域而藏，千秋之後義問揚。

著作
著有《質先文集》、《易纂註》、《古文摘選》、《唐詩選》、《書啓合抄》、《烏府政體》諸書。

家族
曾祖羅宣。祖父羅忠義。父羅松。母任氏。慈侍下。弟文明、文勋、文暐。

孫羅繼謨，己亥進士。

参考资料

W
Category:杞县人
Category:萬曆三十四年丙午科河南鄉試舉人
Category:明朝中書舍人
Category:明朝山西道監察御史
Category:明朝工部觀政